Period: Ur III
Genre: Literary
Transliteration:
<SURFACE>
en₂-e₂-nu-ru
lu₂-ra saŋ gig-ge šu mu-ŋa₂-ŋa₂
saŋ gig-ge gu₂-sa gig-ge-de₃ šu mu-ŋa₂-ŋa₂
ig tur-am₃ gal₅-la₂ mu-la₂
saŋ gig-ga-a niŋ₂-la₂ nu-la₂
ŋuruš-am₃ saŋ gig-ge i₃-dab₅
ki-sikil tur-am₃ gu₂-sa gi-a šu mu-gu₄-gu₄
{d}asal-lu-hi a-ni {d}en-ki-še₃ lu₂ ba-da-ra-ši-gi₄
a-a-mu-ra u₃-na...dug₄
saŋ gig-ge...
...gig-ge...
...gi...
<SURFACE>
...
...dumu-ni...
...mu...
...na-še₃...<unk> ŋar
a sikil na-de₅-ga šu ma-ti
i₃ ab₂ kug-ga a-ba-da-ru
saŋ {d}amar{d}suen-ke₄ a sikil he₂-ma-sub₆-e
i₃-bi he₂-ma-ur₃-e
{d}asal-lu-hi dumu {d}en-ki-ke₄
saŋ gig u₃-gu₂-na ki-a he₂-ma-ši-dar-e
dug u₄-sakar-gin₇ he₂-ma-ta-gaz-e
tu₆ dug₄-ga {d}nin-girim...
nam-šub eridu{ki} eš₃ {d}en-ki-kam

Cuneiform:
<SURFACE>
𒋙𒀭𒂍𒉡𒊒
𒇽𒊏𒊕𒍼𒄀𒋗𒈬𒂷𒂷
𒊕𒍼𒄀𒄘𒊓𒍼𒄀𒉈𒋗𒈬𒂷𒂷
𒅅𒌉𒀀𒀭𒋼𒇲𒈬𒇲
𒊕𒍼𒂵𒀀𒃻𒇲𒉡𒇲
𒄨𒀀𒀭𒊕𒍼𒄀𒉌𒆪
𒆠𒂖𒌉𒀀𒀭𒄘𒊓𒄀𒀀𒋗𒈬𒄞𒄞
𒀭𒍂𒇻𒄭𒀀𒉌𒀭𒂗𒆠𒂠𒇽𒁀𒁕𒊏𒅆𒄄
𒀀𒀀𒈬𒊏𒅇𒈾...𒅗
𒊕𒍼𒄀...
...𒍼𒄀...
...𒄀...
<SURFACE>
...
...𒌉𒉌...
...𒈬...
...𒈾𒂠...<unk>𒃻
𒀀𒂖𒈾𒊑𒂵𒋗𒈠𒋾
𒉌𒀖𒆬𒂵𒀀𒁀𒁕𒊒
𒊕𒀭𒀫𒀭𒂗𒍪𒆤𒀀𒂖𒃶𒈠𒋳𒂊
𒉌𒁉𒃶𒈠𒃡𒂊
𒀭𒍂𒇻𒄭𒌉𒀭𒂗𒆠𒆤
𒊕𒍼𒅇𒄘𒈾𒆠𒀀𒃶𒈠𒅆𒁯𒂊
𒂁𒌓𒊬𒁶𒃶𒈠𒋫𒄤𒂊
𒅲𒅗𒂵𒀭𒎏𒆸...
𒉆𒊒𒉣𒆠𒀊𒀭𒂗𒆠𒄰